**ROMANIA**

**CONSILIUL JUDEȚEAN VRANCEA**

**Serviciul Control-Managementul Calității și Transport**

**Compartimentul Autoritatea Județeană de Transport**

**Nr. 10.307/10.05. 2023 SE APROBĂ**

**Președinte**

**Cătălin TOMA**

**REFERAT**

**privind:** modificarea și completarea Hotărârii Consiliului Județean Vrancea nr. 35 din 10 februarie 2022 privind aprobarea formularelor tipizate care vor fi utilizate pentru atribuirea Contractului de delegare a gestiunii serviciului public de transport județean de persoane prin curse regulate în aria teritorială de competență a UAT Județul Vrancea

Conform dispozițiilor art. 231 , alin. (1) din Legea nr. 92 din 2007 a serviciilor publice de transport persoane în unitățile administrativ-teritoriale, cu modificările și completările ulterioare, „Documentația de atribuire a contractelor de delegare a gestiunii serviciilor publice de transport călători se întocmește de autoritatea de transport și se aprobă prin hotărâre a autorității locale competente.“ și art. 231, alin (2), lit. a) din același act normativ, „Fără a fi afectate prevederile art. 20 din Hotărârea Guvernului nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziție publică/acordului-cadru din Legea nr. 98/2016 privind achizițiile publice, cu modificările și completările ulterioare, și ale art. 22 din Hotărârea Guvernului nr. 394/2016 pentru aprobarea Normelor metodologice de aplicare a prevederilor referitoare la atribuirea contractului sectorial/acordului-cadru din Legea nr. 99/2016 privind achizițiile sectoriale, cu modificările și completările ulterioare, documentația de atribuire include, în mod obligatoriu, următoarele: a) formularele tipizate, care să faciliteze elaborarea și prezentarea ofertei și a documentelor care o însoțesc“.

Potrivit prevederilor art. 22, alin. (1), lit. d) din HG nr. 394/2016 pentru aprobarea Normelor metodologice de aplicare a prevederilor referitoare la atribuirea contractului sectorial/acordului-cadru din Legea nr. 99/2016 privind achizițiile sectoriale, cu modificările și completările ulterioare, „ Documentația de atribuire este alcătuită din următoarele: d) formulare și modele de documente“.

Urmare a întocmirii și predării Studiului de oportunitate de către ID Project Engineering SRL, Consiliul Județean Vrancea a adoptat următoarele hotărâri:

* Hotărârea nr. 233/21.10.2021 privind „Aprobarea Studiului de oportunitate, în vederea stabilirii modalității de atribuire a serviciului public de transport județean de persoane prin curse regulate în aria teritorială de competență a UAT Județul Vrancea și a Programului de transport public județean de persoane prin curse regulate 2022-2028”;
* Hotărârea nr. 259/23.11.2021 privind „Aprobarea actualizării anexelor 1, 2 și 3 la Hotărârea Consiliului Județean Vrancea nr. 233/21.10.2021 privind aprobarea Studiului de oportunitate, în vederea stabilirii modalității de atribuire a serviciului public de transport județean de persoane prin curse regulate în aria teritorială de competență a UAT Județul Vrancea și a Programului de transport public județean de persoane prin curse regulate 2022-2028”;
* Hotărârea nr. 260/23.11.2021 privind „Aprobarea documentației de atribuire a Contractului de delegare a gestiunii serviciului public de transport județean de persoane prin curse regulate, în aria teritorială de competență a UAT Județul Vrancea”;
* Hotărârea nr. 13/25.01.2022 privind „Modificarea Hotărârii Consiliului județean Vrancea nr. 260/2021 privind aprobarea documentației de atribuire a Contractului de delegare a gestiunii serviciului public de transport județean de persoane prin curse regulate, în aria teritorială de competență a UAT Județul Vrancea”;
* Hotărârea nr. 35/10.02.2022 privind „Aprobarea formularelor tipizate care vor fi utilizate pentru atribuirea Contractului de delegare a gestiunii serviciului public de transport județean de persoane prin curse regulate în aria teritorială de competență a UAT Județul Vrancea”;

Datorită erorilor identificate în conținutul Studiului de oportunitate, Programului de transport și Graficelor de circulație, prin Referatul Compartimentului Autoritatea Județeană de Transport înregistrat sub nr. 5218/09.03.2023 a fost aprobată anularea procedurii de atribuire a contractelor de delegare a gestiunii serviciului public de transport județean de persoane prin curse regulate în aria teritorială de competență a UAT Județul Vrancea.

În baza referatului, comisia de licitație, având în vedere că aceste încălcări ale prevederilor legale afectează procedura de atribuire, a constatat că sunt întrunite condițiile prevăzute de legislația în domeniul achizițiilor sectoriale, în ceea ce privește anularea procedurii de atribuire, fiind aplicabile prevederile art. 225 alin. (1) lit. c) din Legea 99/2016 privind achizițiile sectoriale.

Astfel, prin Rapoartele procedurii nr. 5829/17.03.2023 și nr. 5830/17.03.2023, s-a reținut că se impune anularea procedurii de atribuire a contractelor de delegare a gestiunii serviciului public județean de transport persoane prin curse regulate, în aria de competență a Județului Vrancea, pentru perioada 2022 – 2028, prin raportare la faptul că valoarea estimată aferentă fiecărui pachet/lot a fost stabilită în mod eronat, iar în acel moment (procedura de atribuire fiind în derulare la etapa de analiză a propunerilor financiare) entitatea contractantă se afla în imposibilitatea de a adopta măsuri corective fără ca aceasta să conducă la încălcarea principiilor prevăzute la art. 2, alin. (2) din Legea nr. 99/2016 privind achizițiile sectoriale.

Față de rapoartele procedurii, Agenția Națională Pentru Achiziții Publice (ANAP), a emis Aviz Conform Necondiționat nr.14386/ 4156/ DGCECMSS/ CN1044467/ 17.03.2023 înregistrat la Consiliul Județean Vrancea sub nr. 5990/20.03.2023 și nr.27646/ 4234/ DGCECMSS/ 1039319/ 20.03.2023 înregistrat la Consiliul Județean Vrancea sub nr. 6137/21.03.2023 .

Având în vedere aspectele de fapt și de drept menționate mai sus, reprezentanții compartimentului „Autoritatea Județeană de Transport” au procedat la corectarea erorilor identificate, actualizarea documentației și a formularelor tipizate care vor fi utilizate pentru atribuirea Contractului de delegare a gestiunii serviciului public de transport județean de persoane prin curse regulate în aria teritorială de competență a UAT Județul Vrancea, după cum urmează:

Formularele tipizate au fost actualizate pentru a ține cont de celelalte modificări efectuate la nivelul Documentației de atribuire și pentru a simplifica procedura de atribuire. În acest sens, au fost efectuate, în principal, următoarele actualizări:

1. Au fost eliminate o serie de formulare a căror prezentare, în etapa de ofertare, nu afectează modul de atribuire a contractului de delegare a gestiunii, respectiv:

* devizele detaliate pentru ofertare aferente formularului nr.11.2.;
* formularul nr.11.3. "Distanțele și tarifele estimate pentru fiecare linie din lot și pe fiecare interstație";
* formularul nr.13. "Declarație privind experiența similară lotul(.....)";

1. A fost introdus formularul nr. 9.2. " Mijloacele de transport vechi propuse a fi utilizate pentru o perioadă de maxim 6 luni de la semnarea contractului de delegare a gestiunii", autovehicule ce vor fi utilizate până la finalizarea achiziționării autovehiculelor noi propuse în oferta, dar nu mai târziu de 6 luni de la data semnării contractului de delegare a gestiunii;
2. Au fost corelate informațiile din formularele tipizate cu cele din restul Documentației de atribuire, referitor la aspecte precum: modul de întocmire a propunerii financiare, perioada de mobilizare, condițiile în care entitatea contractantă acordă compensații, renumerotare etc.

Având în vedere cele ce preced, propunem inițierea și aprobarea de către plenul forumului deliberativ a proiectului de hotărâre privind modificarea și completarea Hotărârii Consiliului Județean Vrancea nr. 35 din 10 februarie 2022 privind aprobarea formularelor tipizate care vor fi utilizate pentru atribuirea Contractului de delegare a gestiunii serviciului public de transport județean de persoane prin curse regulate în aria teritorială de competență a UAT Județul Vrancea.

Administrator public

Adrian Crețu

Șef serviciu,

Daniela Negulescu

Întocmit,

Sandu Țuțui-Predan

Ionuț Palade